

Сагимбекова Бақыт Советханқызы

қазақ тілі мен әдебиеті пәнінің

мұғалімі. Абай атындағы орта

мектеп Алматы облысы, Ақсу

ауданы.

**Жаңартылған білім беру – білімге жаңаша көзқарас**

Бүгінгі таңда еліміздегі білім беру саласы жаңа бағытқа қарай бет алып отыр. Елбасымыз Нұрсұлтан Әбішұлы «Біз қазір «білім-ғылым-инновация» атты үштік үстемдік құратын пост индустриялық әлемге қарай бағыт алып барамыз» деп айтқан болатын. Олай болса, білім беру үрдісінің жаңа деңгейге өту қажеттілігінің туындайтыны сөзсіз. Тәуелсіз мемлекетімізде білімнің маңыздылығы жоғары бағаланып, оған барынша жан-жақты қолдау көрсетілуде. Жаһандану заманында жас ұрпақтың сыни тұрғыдан ойлау қабілетін, белсенділігін арттыру, оқу-білімге деген құштарлығын ояту, бала бойына құндылықтарды  дамытып отыру қазіргі ұстаздың басты міндеті болмақ. Аталған міндеттерді орындау үшін кез-келген маман «білікті педагог» болуы қажет деп ойлаймын. Ол үшін әр мұғалім өз пәні бойынша «Қазақстан Республикасы орта білім беру мазмұнын жаңарту аясында» тақырыбындағы біліктілікті арттыру курсын тәмамдау керек.

Біз былтырғы оқу жылын  жаңа бағдарлама және жаңа оқулықтар бойынша, оқу жетістіктерді критериалды бағалау жүйесі бойынша бастадық. Расында да, оқыту нәтижесінде оқушылар сабаққа белсенді араласып, олардың оқуға деген ынта-жігері, қызығушылықтары арта тусетінін байқадым. Топпен және жұппен жұмыс істеу кезінде оқушылар өз пікірлерінің дұрыстығын дәлелдей білді, ынтымастықпен жұмыс істей алды, бірін-бірі бағалап, өзін-өзі бағалау дағдысын қалыптастырды. Ұстаздар үшін балаларды бақылауда ұстаудың тиімді жүйесі қалыптасты деп айта аламын. Мектептерде қазақ тілін оқытуда  оқушылардың бойында тілдік құзіреттіліктерді   қалыптастыру бойынша қолданылатын белсенді оқыту стратегияларын тәжірибе барысында іске асырдық. Мұғалімдердің сабақ беру үрдісінде негізге алатын үш құжатпен – оқу бағдарламасы, оқу жоспары және қалыптастырушы бағалауға арналған тапсырмалар жинағымен жұмыс жасадық.   Жаңа оқу бағдарламасының нақты ерекшелігі – оның ХХІ ғасыр дағдыларын дамытуға бағытталғандығында, яғни ақпаратты іздеу, талдау және интерпретациялау дағдыларын дамыту; адам, табиғат, қошаған орта және қоғам туралы олардың бастапқы білім қорларын қалыптастыру, рухани-адамгершілік құндылықтарын дарыту.

Жаңартылған білім беру мазмұны негізінен оқушының төрт тілдік дағдысын: тыңдалым, айтылым, оқылым, жазылым жетілдіруге бағдарланған. Бұл төрт дағды оқу жоспарында «Спираль әдісімен» орналастырылған және бір –бірімен тығыз байланысты, жыл бойына бірнеше рет қайталанып отырады және сынып өскен сайын тілдік мақсат та күрделене түседі.

қазақ тілінен соншалықты айырмашылығы жоқ, десекте екінші рет қайталап оқу, оны тәжірибемен ұштастыру, нағыз жаңашыл мұғалім болуға лайықтандырып, қанат бітіретінін байқадым. Жаңа бағдарламаны меңгеру барысында мына әдіс-тәсілдердің:  «Ішіне сыртына», «БББ кестесі», «Ашық микрафон», «Арқаның әңгімесі», «5 қадам», «Жылдам дебат» әдісі, «ПОПС» әдісі, графикалық органайзерлер – «Қос құты», «Балық қаңқасы», «Қос диаграмма», «Хикаят картасы», «Эмоция кестесі», «Тұжырымдамалық карта», «Торлы диаграмма»,  т.б. сабақтың тиімді өтуіне, оқушы бойында қажетті төрт  дағдыны қалыптастыруға ерекше ықпал ететініне көзім жетті.

Елдің өсіп-өркендеуі, ғаламдық дүниеде өзіндік орын алуы оның ұлттық білім жүйесінің деңгейіне, дамуына байланысты. Жас ұрпаққа сапалы, саналы, өнегелі тәрбие мен білім беру-бүгінгі күннің басты талабы. Сондықтан да бүгінгі таңда, біздің ұстаздардың, үйренеріміз де, үйретеріміз де көп.

«Білген адам білімді өмір бойы іздейді» - деп, шығыс ғұламасы Ахмет Игүнеки айтқандай қазіргі жаңа инновациялық технологиялар алға қарай қарыштаған заманда, ұстаздар қауымы өз білімдерін жыл сайын жаңартып, дамытып отыруы тиіс деп ойлаймын. Жаңартылған білім – болашақтың кепілі. Бұл міндетті абыроймен атқару үшін күні-түні іздену, әлемдегі озық әдіс-тәсілдерді барынша мектеп өміріне енгізу – ұстаздар міндеті. Осы бағдарлама толық енгеннен кейін, оқушының білім деңгейінің көтерілуімен қатар, ұстаздар қауымының беделі бұрынғыдан да жоғарылай түсетініне кәміл сенемін!

**Пайдаланылған әдебиеттер тізімі:**

1. Р.М.Айтмамбетова «Жаңашыл педагогтар идеялары мен тәжірибелері»

Алматы 1985

2. Мұғалімге арналған нұсқаулық(І деңгей) 2014 ж

3. « Тәжірибедегі рефлексия» жалпы білім беретін мектептердегі

педагогика кадрларының кәсіби даму бағдарламасы Тренерге

арналған нұсқаулық. 2016ж.